ສະພາສູງ ສຫລ ຄັດຄ້ານ ຮ່າງກົດໝາຍສະພາຕ່ຳ ກ່ຽວກັບ ການສອດແນມ ໃນປະເທດ
ສະພາ​ສູງ ສະຫະລັດ ​ລົງ​ຄະ​ແນນ​ສຽງ 57 ຕໍ່ 42 ຄັດຄ້ານຕໍ່​ຮ່າງ​ກົດໝາຍ​ ເກັບ​ກຳ​ຂໍ້​ມູນ​ທາງ​ໂທລະສັບ ເປັນຈຳນວນຫຼວງຫຼາຍ ​ຢູ່​ໃນ​ປ​​ະ​ເທດ ໃນ​ຕອນ​ເຊົ້າ​ມື້ນີ້.
ສະພາສູງສະຫະລັດໄດ້ຂັດຂວາງຕໍ່ຮ່າງກົດໝາຍຂອງສະພາ ຕໍ່າ ສະບັບນຶ່ງ ທີ່ຈະເຮັດໃຫ້ການເກັບກຳຂໍ້ມູນທາງໂທລະສັບ ເປັນຈຳນວນຫຼວງຫຼາຍຢູ່ໃນປະເທດ ໂດຍອົງການຄວາມໝັ້ນ ຄົງແຫ່ງຊາດຫລື NSA ນັ້ນ ສິ້ນສຸດລົງ ສະພາສູງ ໄດ້ລົງຄະແນນສຽງ 57 ຕໍ່ 42 ຄັດຄ້ານ ຕໍ່ຮ່າງກົດ ໝາຍດັ່ງກ່າວໃນຕອນເຊົ້າວັນເສົາມື້ນີ້ຫລັງຈາກທ່ຽງຄືນໜ້ອຍ ນຶ່ງ ຫົກສິບຄະແນນສຽງແມ່ນເປັນທີ່ຕ້ອງການເພື່ອຈະດຳເນີນ ການຕໍ່ໄປກັບຮ່າງກົດໝາຍ ທີ່ໄດ້ຮັບການເຫັນດີຢ່າງຖ້ວມລົ້ນ ຈາກສະພາຕ່ຳໃນອາທິດແລ້ວນີ້ ຮ່າງກົດໝາຍ ທີ່ຮູ້ກັນໃນນາມ ສິດເສຣີພາບສະຫະລັດອາເມຣິກາ ຫລື USA Freedom Act ໄດ້ຜ່ານສະພາຕໍ່າ ດ້ວຍຄະແນນສຽງ 388 ຕໍ່ 88 ແທນທີ່ຈະເກັບກຳເອົາບັນທຶກການໃຊ້ໂທລະສັບ ພາຍໃນປະເທດເປັນຈຳນວນຫຼວງຫຼາຍ ຮວມທັງວັນເວລາ ແລະລະຍະເວລາຂອງການໃຊ້ໂທລະສັບ ຮ່າງກົດໝາຍຂອງສະພາຕໍ່າ ບັງຄັບໃຫ້ NSA ຮັບບັນທຶກ ຈາກບັນດາບໍລິສັດໂທ ລະສັບເອກກະຊົນ ຫລັງຈາກໄດ້ຄຳ ສັ່ງ ຂອງສານລັບດ້ານຄວາມໝັ້ນຄົງແຫ່ງຊາດ ໂຄງການເກັບກຳຂໍ້ມູນເປັນຈຳນວນຫຼວງຫຼາຍດັ່ງກ່າວ ໄດ້ຖືກໂຈມຕີຈາກບັນດາຜູ້ສະໜັບ ສະໜູນສິດທິພົນລະເມືອງ ຫຼັງຈາກອະດີດພະນັກງານສັນຍາຈ້າງທ້າວ Edward Snowden ໄດ້ເປີດເຜີຍແກ່ພວກນັກຂ່າວໃນປີ 2013